
majoritar, aţi votat. Război.” 

Câteva ţări ale UE au trecut la recrutarea tinerilor în vederea războiului. La nivel supra-statal, UE se gândește 
că e bine ca toate țările membre, inclusiv România, să facă aceleași treburi măreţe: recrutare, înarmare, 
economie de război. În data de 17 iulie 2024, Parlamentul UE a emis o rezoluție majoritară din care rezultă că 
UE și statele membre vor sprijini Ucraina, militar și financiar, până la victorie“. Asta înseamnă că țările membre 
ale UE vor cheltui minim 0,25% din PIB anual — 800 de milioane de euro anual în cazul României — pentru 
dotarea militară și financiară a Ucrainei, plus 2,5% din PIB cheltuieli militare necesare conform acordurilor cu 
NATO. 

Ministrul german al apărării a spus că “trebuie să fim pregătiți de război până în 2029”. 

lar generalul Wesley Clark, care a condus NATO în războiul din Kosovo, a spus: 

“Cred că tinerii din Europa și SUA vor ajunge să realizeze că această generaţie, la fel ca generaţia care a 
luptat în cel de-Al Doilea Război Mondial, nu a cerut să fie „cea mai mare generaţie”, dar circumstanţele le-au 
pus această povară”. 

Eu aș zice că nu circumstanţele, ci lorzii războiului și politicienii bătrâni și avari au pus această povară pe 
umerii bărbaţilor de 18-35 de ani. Fiii, nepoții și fraţii noștri mai mici. 

